Gabriela a ajuns sportiv de performanţă la 39 de ani. După o viaţă întreagă în care s-a luptat cu lipsurile şi sărăcia. La cinci ani păştea oile, la zece - îşi îngrijea surorile, la 14 - muncea pentru familia ei. Destinul i s-a schimbat când un fost sportiv a cunoscut-o

În zece luni, a făcut din ea atlet medaliat. Gabriela a câştigat 15 medalii la concursuri naţionale şi internaţionale şi a stabillit propriul record la balcaniadă. Un singur lucru rămâne constant. Se antrenează tot în grădina casei. Şi dacă-şi rupe adidaşii, trebuie să renunţe la următorul concurs.

Gabriela a copilărit pe dealurile de lângă sat. Iar în adolescenţă muncea deja cot la cot cu bărbaţii.